ລັດຖະສະພາ ​ສະຫະລັດ ອະນຸມັດເງິນ 28 ລ້ານ​ໂດ​ລາ ໃຫ້ອົງການ TSA 
​ເງິນ​ຈຳນວນ 28 ລ້ານ​ໂດ​ລານີ້​ ຈະນຳໄປໃຊ້ ເພື່ອໃຫ້ TSA ຮີບ​​ເລັ່ງຈັດ​ຫາ ​ວ່າ​ຈ້າງ​ພະນັກງານ ​ເພີ່ມ​ຂຶ້ນ​ອີກ 600 ຕຳ​ແໜ່​ງ ​ໃນ​ງົບປະມານ​​ ​ທ້າຍ​ປີ​ນີ້.
ລັດຖະສະພາສະຫະລັດ ໄດ້ໃຫ້ການອະນຸມັດຕໍ່ການຮ້ອງຂໍ 28 ລ້ານໂດລ່າ ຂອງອົງການ ຮັກສາຄວາມປອດໄພ ດ້ານການຂົນສົ່ງ ຫຼື TSA ໃນວັນຈັນວານນີ້ ໂດຍອະນຸຍາດໃຫ້ມີການເພີ້ມແຖວໃຫ້ບໍລິການ ແລະຕັດເວລາລໍຖ້າ ໃນສະໜາມບິນໃຫ້ສັ້ນລົງ ທ່ານ Jeh Johnson ລັດຖະມົນຕີຮັກສາຄວາມປອດໄພພາຍໃນໄດ້ກ່າວວ່າ ເງິນຈຳນວນດັ່ງກ່າວນີ້ ຈະໄດ້ນຳໄປໃຊ້ຈ່າຍສຳຫຼັບພວກພະນັກງານບໍ່ເຕັມເວລາ ຈຳນວນ 2 ພັນ 784 ຄົນ ໃຫ້ເປັນພະນັກງານເຕັມອັດຕາ ຊຶ່ງໄດ້ລາຍງານວ່າຈະເພີ່ມແຖວກວດກາອີກ 53 ແຖວໃນສະໜາມບິນສະຫະລັດ ນອກນັ້ນ ຍັງຈະອະນຸຍາດໃຫ້ TSA ຮີບເລັ່ງຈັດຫາວ່າຈ້າງພະນັກງານເພີ່ມຂຶ້ນອີກ 600 ຕຳແໜ່ງໃນງົບປະມານໃນທ້າຍປີນີ້ ການຕັດສິນໃຈດັ່ງກ່າວນີ້ ຫລັງຈາກໄດ້ມີການອະນຸມັດເງິນໃນຈຳນວນເງິນ 34 ລ້ານ ທີ່ໄດ້ຮັບຜ່ານໃນເດືອນພຶດສະພາຜ່ານມານີ້ ທີ່ເປີດໃຫ້ບໍລິການແຖວກວດກາເພີ່ມອີກ 160 ແຖວ ໃນບໍ່ເທົ່າໃດສັບປະດາຜ່ານມານີ້ TSA ລາຍງານວ່າ ການລໍຖ້າໃນແຖວກວດນັ້ນແມ່ນສະເລ່ຍຂອງພວກເດີນທາງເກືອບວ່າ 99 ເປີເຊັນ ນັ້ນແມ່ນ ສັ້ນກວ່າ 30 ນາທີ ແຕ່ວ່າກະຊວງຮັກສາຄວາມປອດໄພພາຍ ບໍ່ຖືວ່າ ເຖິງແມ່ນວ່າ ຢູ່ໃນທ່າມກາງຂອງການຈົ່ມທຸກຂອງການລໍຖ້າເຂົ້າແຖວກວດໃນສະໜາມບິນອາເມຣິກາ ທີ່ເພີ່ມຂຶ້ນນັ້ນກໍຕາມ ໂດນສະເພາະຫຼັງຈາກພວກຜູ້ໂດຍສານໃນນະຄອນ Chi- cago ໄດ້ພາດຖ້ຽວບິນ ເນື່ອງຈາກການເຂົ້າແຖວກວດຄົ້ນທີ່ຍາວນານ ໃນເດືອນແລ້ວນັ້ນ ການໃຫ້ບໍລິການທີ່ສະດວກສະບາຍນັ້ນ ບໍ່ແມ່ນແຕ່ສິ່ງດຽວທີ່ທາງ ອົງການ TSA ມີຄວາມເປັນຫ່ວງເປັນໃຍ ທ່ານ Jeh Johnson ກ່າວວ່າ ໃນຫວ່າງໝໍ່ໆມານີ້ ສະມາຊິກສະພາສະຫະລັດ ໄດ້ອອກການເຂັ້ມງວດເລື້ອງຄວາມປອດໄພໃນສະໜາມບິນ ໂດຍສະເພາະຫຼັງຈາກທີ່ສາຍການບິນ EgypAir ໄດ້ປະສົບອຸບປະຕິເຫດໃນເດືອນແລ້ວນີ້ ຊຶ່ງສາເຫດຂອງອຸບປະຕິເຫດດັ່ງກ່າວນີ້ ຍັງບໍ່ຊາບເທື່ອ